**AVERTIZORI ÎN INTERES PUBLIC**

**INFORMARE**

Potrivit Legii nr. 361/2022 privind protecţia avertizorilor în interes public, **„avertizorul este persoana fizică care efectuează o raportare sau divulgă public informaţii referitoare la încălcări ale legii, obţinute în context profesional.”**

Astfel, pot efectua raportări persoanele care au obținut informații referitoare la încălcări ale legii într-un context profesional, cum ar fi:

a) lucrătorii din toate compartimentele Serviciului de Ambulanță Județean Iași, personal contractual, personal cu funcții de conducere ori de execuție;

b) orice persoană care lucrează sub supravegherea, conducerea sau autoritatea SAJ Iași, inclusiv angajați ai contractanților, subcontractanților ori furnizorilor instituției;

c) persoanele ale căror raporturi de muncă nu au început încă, dar care efectuează raportări prin intermediul canalelor de raportare interne ori externe, sau divulgă public informații privind încălcări ale legii, obținute în timpul procesului de recrutare, al negocierilor precontractuale, ori după încetarea raporturilor de muncă/serviciu;

d) persoanele care raportează sau divulgă public informații privind încălcări ale legii **în mod anonim**.

**Persoana desemnată** cu atribuții privind primirea, înregistrarea, examinarea, desfășurarea de acțiuni subsecvente și soluționarea raportărilor este:
**Consilier – Elihayrat Petronela**

**Canale interne de raportare:**

Conform prevederilor Legii nr. 361/2022, persoanele care raportează încălcări ale legii care s-au produs sau sunt susceptibile să se producă în cadrul Serviciului de Ambulanță Județean Iași au la dispoziție următoarele canale interne de raportare:

* **În scris**, pe suport de hârtie, înmânat personal persoanei desemnate – *Elihayrat Petronela*;
* **Prin poștă**, la adresa:
**Serviciul de Ambulanță Județean Iași -** Bulevardul Primăverii nr. 74 cu mențiunea: „A se înmâna personal ……” (*Elihayrat Petronela*);
* **Prin e-mail**, la adresa: **avertizori@integritatesajiasi**;
* **Telefonic**, la numărul: **0791 016 982**;
* **Față în față**, cu persoana desemnată, la cererea avertizorului, pe bază de programare transmisă în prealabil la adresa de e-mail: **avertizori@integritatesajiasi**;
* **Prin intermediul cutiilor de sugestii/confidențiale**, amplasate la **Stația Centrală**, precum și în toate **substațiile Serviciului de Ambulanță Județean Iași**.